23 नोव्हेंबर 2019...सकाळी 9 चा सुमार होता...च्या सुमारासची ती वेळ होती. मुंबईतल्या मरिन ड्राईव्ह परिसरातल्या पोलीस जिमखान्यात देवेंद्र फडणवीसांचे डोळे एका व्यक्तीची आतुरतेने वाट पाहत होते.

मुंबईवर झालेल्या दहशतवादी हल्ल्याला 10 वर्षं पूर्ण झाली होती. प्रथेप्रमाणे त्यादिवशी राज्याचे राज्यपाल, मुख्यमंत्री, उपमुख्यमंत्री, वरिष्ठ पोलीस अधिकारी आणि मंत्र्यांनी या हल्ल्यात मृत्यूमुखी पडलेल्यांना श्रद्धांजली वाहण्यासाठी उपस्थित राहाणं अपेक्षित होतं. 

मरिन ड्रायईव्हवरील पोलीस जिमखान्यात एका मागोमाग एक सर्व महत्त्वाच्या लोकांच्या गाड्या येत होत्या. तत्कालीन मुख्यमंत्री देवेंद्र फडणवीस तिथं उपस्थित झाले. जवळपास सर्व महत्त्वाची मंडळी इथं आली. पण देवेंद्र फडणवीसांना एका व्यक्तीची अनुपस्थिती जाणवत होती. ती व्यक्ती होती अजित पवार. 

प्रोटोकॉलनुसार अजित पवार यांनी राज्यपाल भगतसिंग कोश्यारी यांच्याआधी तिथं हजर राहाणं गरजेचं होतं. सकाळी अजित पवार यांची गाडी त्यांच्या घरातून तर निघाली, पण ती पोलीस जिमखान्यावरील या श्रद्धांजलीच्या कार्यक्रमात पोहोचलीच नाही. 

देवेंद्र फडणवीस यांच्या मनातली चलबिचल आणखी वाढली होती. एकीकडे सुप्रीम कोर्टात त्यांच्या सरकारच्या भवितव्याबाबत सुनावणी सुरू होणार होती आणि दुसरीकडे अजित पवार यांनी मारलेली दांडी नेमका इशारा देणारी होती. 

घरातून निघालेली अजित पवार यांची गाडी थेट नरिमन पॉइंटच्या ट्रायडंट हॉटेलमध्ये घुसली. तिथं कुणीतरी त्यांची वाट पाहात होतं. अशी व्यक्ती ज्या व्यक्तीला ते आयुष्यात कधीच 'नाही' म्हणू शकत नव्हते. ती व्यक्ती समोर येताच अजित पवारांनी त्यांना वाकून नमस्कार केला. त्या दोघांमध्ये आतापर्यंत एवढी अवघडलेली स्थिती कधीच आली नव्हती... कोण होती ती व्यक्ती? 

काही दिवसांपूर्वी प्रकाशित झालेल्या '36 डेज ए पॉलिटिकल क्रॉनिकल ऑफ ऍम्बिशन, डिसेप्शन, ट्रस्ट ऍन्ड बिट्रेयल' या पत्रकार कमलेश सुतार यांनी लिहिलेल्या पुस्तकात या घटनेचं वर्णन करण्यात आलं आहे. 

हॉटेल ट्रायडन्टमध्ये भेटलेल्या या व्यक्तीनं राज्यात सध्या अस्तित्वात असलेलं सरकार स्थापन करण्यासाठी अप्रत्यक्ष किती मोठी भूमिका बजावली आहे हे सुद्धा कमलेश सुतार यांनी मांडलं आहे. 

महाराष्ट्रात ऑक्टोबर 2019 मध्ये झालेली विधानसभा निवडणूक ही सर्वार्थानं सर्वच राजकीय पक्ष आणि नेत्यांना महत्त्वाकांक्षा, विश्वास आणि विचारधारेच्या मुद्द्यांवर उघडं... \n\nवरील लेखासाठी मला एक चांगले शीर्षक द्या.
देवेंद्र फडणवीस यांना अजित पवारांनी आपली साथ सोडल्याचं कधी लक्षात आलं?